Euroopa Liidu Teataja L 031 , 05/02/1976 Lk 0008 - 0028

Soomekeelne eriväljaanne: Peatükk 15 Köide 2 Lk 0010

Kreekakeelne eriväljaanne: Peatükk 15 Köide 1 Lk 0115

Rootsikeelne eriväljaanne: Peatükk 15 Köide 2 Lk 0010

Hispaaniakeelne eriväljaanne: Peatükk 15 Köide 1 Lk 0140

Portugalikeelne eriväljaanne Peatükk 15 Köide 1 Lk 0140



Nõukogu otsus, 8. detsember 1975, millega kehtestatakse ühenduse keskkonnateabe allikate registri loomise ja pideva ajakohastamise ühine kord (76/161/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 235, võttes arvesse komisjoni ettepanekut, võttes arvesse Euroopa Parlamendi arvamust, [1] võttes arvesse majandus- ja sotsiaalkomitee arvamust [2] ning arvestades, et: Euroopa ühenduste keskkonnaalases tegevusprogrammis [3] sätestatakse keskkonnateabe allikate alalise registri ettevalmistamine ja integreerimine ühenduse panusena Ühinenud Rahvaste Organisatsiooni Keskkonnaprogrammi rahvusvahelisse viitamissüsteemi (IRS), asjakohastesse rahvusvahelistesse süsteemidesse ja nõukogu 18. märtsi 1975. aasta otsuses 75/200/EMÜ, millega võetakse vastu ühenduse esialgne kolmeaastane tegevuskava teadusliku ja tehnilise teabe ning dokumentatsiooni valdkonnas, [4] nimetatud Euroopa dokumentide võrku; see register peaks lihtsustama kõikide ühenduse kasutajate, eeskätt keskkonnajärelevalve, -kaitse ja -halduse eest vastutajate juurdepääsu olemasolevatele teabeallikatele; lisaks võimaldab see kindlaks määrata soovitavate teabeallikate koordineerimist või ühtlustamist, soovitada uute infosüsteemide loomist veel hõlmamata nõuete alusel ja liita selliseid allikaid Euroopa ühtlustatud võrku; selline register tundub vajalikuna, et ühisturu toimimise raames saavutada üks ühenduse eesmärkidest keskkonnakaitse ja elukvaliteedi alal; asutamislepingus ei ole sätestatud selleks vajalikke tegevusvolitusi; see register, mille komisjon avaldab ühenduse keskkonnateabe allikate registrina, peab igale liikmesriigile teatavaks tegema teaduslikud ja tehnilised teabe- ja dokumentatsioonikeskused, erialakeskused ja sõltumatud eksperdid ning jooksvad või kavandatud uurimisprojektid; sellise registri koostamiseks peavad liikmesriigid edastama komisjonile mitmesuguste siseriiklike teabeallikatega seotud teabe; lisaks tuleks kehtestada registri ajakohastamise kord, ON VASTU VÕTNUD KÄESOLEVA OTSUSE: Artikkel 1 Kehtestatakse ühenduse keskkonnateabe allikate alalise registri loomise ja ajakohastamise ühine kord. Iga liikmesriigi kohta on registris loetelu, mis hõlmab järgmist: - teaduslikud ja tehnilised teabe- ja dokumentatsioonikeskused ning -teenused, - erialakeskused ja sõltumatud eksperdid, - jooksvad või kavandatud uurimisprojektid. Artikkel 2 Liikmesriigid koguvad lisas esitatud küsimustikus nõutava teabe ja edastavad selle komisjonile tema nõuetele vastaval viisil ja ettenähtud vormis. Registri ajakohastamise võimaldamiseks kogutakse teavet igal aastal. See teave edastatakse komisjonile hiljemalt neli kuud pärast võrdlusaasta lõppu. Artikkel 3 Iga liikmesriik määrab siseriikliku asutuse, kes vastutab artiklites 1 ja 2 nimetatud teabe kogumise ja komisjonile edastamise eest, ning teatab sellest komisjonile. Artikkel 4 Komisjon arendab artiklites 1 ja 2 nimetatud teabe tarkvara ning indekseerimis- ja kodeerimismeetodeid. Ta hoolitseb selle teabe automatiseeritud töötlemise eest ning annab liikmesriikidele magnetlindil või muul andmekandjal oleva registri koopia ja selle kasutamiseks vajaliku tarkvara. Artikkel 5 Komisjon edastab ÜRO Keskkonnaprogrammi rahvusvahelisele viitamissüsteemile (IRS) magnetlindi sellise asjakohase teabega, mida liikmesriigid soovivad sellele süsteemile anda. Artikkel 6 Saadud kogemuste põhjal võib komisjon koostöös artiklis 3 nimetatud pädevate siseriiklike asutustega läbi vaadata registri moodustava teabeloetelu ja selle ettevalmistamise meetodid, võttes nõuetekohaselt arvesse komisjoni võetavaid meetmeid uurimisprojektide registrite ühtlustamiseks. Artikkel 7 Liikmesriigid edastavad lisas sätestatud küsimustikus nõutava teabe esimest korda kolme kuu jooksul pärast käesoleva otsuse avaldamist Euroopa Ühenduste Teatajas. Artikkel 8 Käesolev otsus on adresseeritud liikmesriikidele. Brüssel, 8. detsember 1975 Nõukogu nimel eesistuja M. Pedini [1] EÜT C 157, 14.7.1975, lk 93. [2] EÜT C 263, 17.11.1975, lk 36. [3] EÜT C 112, 20.12.1973, lk 3. [4] EÜT L 100, 21.4.1975, lk 26. -------------------------------------------------- LISA KESKKONNAKAITSE TEABEALLIKATE REGISTER KÜSIMUSTIK +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------